೨೦೦೧ ರ ಕೊನೆಯಲ್ಲಿ ಇಗ್ಲೇಷಿಯಸ್ ಅವರು ರಷ್ಯನ್ ಟೆನ್ನಿಸ್ ತಾರೆ ಅನ್ನಾ ಕುರ್ನಿಕೋವಾ ಅವರೊಂದಿಗೆ ಡೇಟಿಂಗ್ ಪ್ರಾರಂಭಿಸಿದರು (ಕುರ್ನಿಕೋವಾ ಅವರು ಇಗ್ಲೇಷಿಯಸ್ ಅವರ ವೀಡಿಯೋ "ಎಸ್ಕೇಪ್"ನಲ್ಲಿ ಕಾಣಿಸಿಕೊಂಡರು) ಮತ್ತು ೨೦೦೩ ಮತ್ತು ೨೦೦೫ ರಲ್ಲಿ ಇಬ್ಬರೂ ರಹಸ್ಯವಾಗಿ ಮದುವೆಯಾಗಿದ್ದಾರೆಂದು ವದಂತಿಗಳು ಹಬ್ಬಿದ್ದವು. ಕುರ್ನಿಕೋವಾ ಅವರು ನೇರವಾಗಿ ತಮ್ಮ ಖಾಸಗಿ ಸಂಬಂಧಗಳ ಸ್ಥಿತಿಯ ಬಗ್ಗೆ ದೃಢಪಡಿಸಲು ಅಥವಾ ಅಲ್ಲಗಳೆಯುವ ಬಗ್ಗೆ ನಿರಂತರವಾಗಿ ನಿರಾಕರಿಸುತ್ತಾ ಬಂದಿದ್ದಾರೆ. ಆದರೆ ಮೇ ೨೦೦೭ರಲ್ಲಿ, ಎನ್ರಿಕೆ ಇಗ್ಲೀಷಿಯಸ್‌ (ತಾವೇ ನಂತರ ಸ್ಪಷ್ಟನೆ ನೀಡಿರುವಂತೆ ತಪ್ಪಾಗಿ ಭಾವಿಸಿ) ನ್ಯೂಯಾರ್ಕ್‌ ಸನ್‌ ಪತ್ರಿಕೆಯಲ್ಲಿ ತಾವು ಅವರಿಂದ ಬೇರ್ಪಟ್ಟಿರುವುದರಿಂದ ಕುರ್ನಿಕೋವಾರನ್ನು ಮದುವೆಯಾಗುವ ಹಾಗೂ ನೆಲೆಗೊಳ್ಳುವ ಯಾವ ಉದ್ದೇಶವೂ ತಮಗಿಲ್ಲವೆಂದು ಹೇಳಿಕೆ ನೀಡಿದ್ದರೆಂಬುದು ವರದಿಯಾಗಿತ್ತು. ನಂತರ ಇಗ್ಲೇಷಿಯಸ್ ಅವರು "ವಿಚ್ಛೇದನ" ಅಥವಾ ಬೇರ್ಪಡುವಿಕೆಯ ಬಗೆಗಿನ ವದಂತಿಗಳನ್ನು ಅಲ್ಲಗಳೆದರು. ಜೂನ್‌ ೨೦೦೮ರಲ್ಲಿ, ಇಗ್ಲೇಷಿಯಸ್‌ ಡೈಲಿ ಸ್ಟಾರ್‌ ಪತ್ರಿಕೆಗೆ ಹೇಳಿಕೆ ನೀಡಿ ತಾವು ಹಿಂದಿನ ವರ್ಷ ಕುರ್ನಿಕೋವಾರನ್ನು ಮದುವೆಯಾಗಿದ್ದಾಗಿ ಹಾಗೂ ಪ್ರಸ್ತುತ ಬೇರ್ಪಟ್ಟಿರುವುದಾಗಿ ತಿಳಿಸಿದ್ದರು. ಎನ್ರಿಕೆ ನಂತರದ ಸಂದರ್ಶನಗಳಲ್ಲಿ ಅದೊಂದು ಕೇವಲ ತಮಾಷೆಯ ಹೇಳಿಕೆಯಾಗಿತ್ತು, ಹಾಗೂ ತಾವಿಬ್ಬರೂ ಜೊತೆಯಾಗಿಯೇ ಇರುವುದಾಗಿ ಹೇಳಿಕೆ ನೀಡಿದ್ದರು. ೨೦೧೦ ರಲ್ಲಿ ಗ್ರಹಾಂ ನಾರ್ಟನ್ ಅವರೊಂದಿಗಿನ ಸಂದರ್ಶನದಲ್ಲಿ ಕುರ್ನಿಕೋವಾ ಅವರು ತಾವು ಹಾಗೂ ಇಗ್ಲೇಷಿಯಸ್ ಪರಸ್ಪರ ಎಂಟು ವರ್ಷದಿಂದ ಒಟ್ಟಿಗೆ ಇರುವುದಾಗಿ ದೃಢಡಿಸುತ್ತಾ ಭವಿಷ್ಯದಲ್ಲಿ ಮದುವೆಯಾಗುವ ಯಾವುದೇ ಯೋಜನೆ ಇಲ್ಲವೆಂದು ಹೇಳಿದರು.

ಗೀತರಚನೆ, ನಿರ್ಮಾಣ ಮತ್ತು ನಟನೆ
1999–2000: "ಎನ್ರಿಕೆ"
ವೈಯಕ್ತಿಕ ಜೀವನ
೨೦೧೦–ಇಲ್ಲಿಯವರೆಗೆ: "ಯೂಫೋರಿಯಾ"